Aug. 14 
1332 
6 E. 3. 
Regist. 
Prem. 
fol. 36, a. 
88 THE ABBOTS OF DALE. 
Willielmi de Horslaye, Canonici de Dala, in ejusdem Ecclesie 
Abbatem, per viam compromissi, electio. 
1. Universis Sancte Matris Ecclesie Filiis presentes literas 
inspecturis, Frater Willielmus, humilis abbas ecclesie de L. 
vicesgerens Reverendi Patris, ac D. D. Johannis D. G. Premon- 
stratensis Abbatis, et in hac parte ejus plenitudinem habens 
Potestatis, Salutem et Notitiam veritatis. 
2. Cum nuper vacante ecclesia de Dala, per cessionem 
voluntariam Fratris Johannis de Wodhous nuper dicte Ecclesie 
Abbatis ; ne ipsa Ecclesia viduitatis diutius pateretur Incommoda ; 
Nos (venerabilis Patris et Abbatis de Newhous, hujus Ecclesie 
Patris Abbatis, vices gerentes in hac parte) assignaverimus, Priori 
et Fratribus dicte Ecclesie sic vacantis, diem electionis novi 
abbatis faciende, viz. quartum decimum diem mensis Augusti, 
decernentes Fratres absentes (si qui essent et commode in 
negotio electionis supradicte interesse possent) ad dictos diem et 
locum sollicite esse vocandos. 
3. Quo quidem die veniente, et Missa de Spiritu Sancto (prout 
moris est) celebrato ; nobisque una cum D. abbate de Hales in 
presenti negotio nobis assistente, ac omnibus fratribus dicte 
ecclesie, in domo capitulari ipsius, existentibus, monuimus, ut 
omnes et singuli excommunicati, suspensi vel interdicti (si qui 
essent) capitulum exirent et recederent, alios libere eligere per- 
mittentes, protestando expresse, quod non fuit Intentionis nostre, 
seu Fratrum Ecclesie supradicte, in presentia talium ad electionem 
novi abbatis procedere quoquomodo ; lectoque capitulo statutorum 
nostri ordinis de novo Abbate faciendo ; invocato prius Sancti 
Spiritus gratia ; tandem placuit omnibus et singulis, eidem ecclesie 
de Pastore futuro, per viam compromissi, providere. 
4. Omnes [igitur] unanimiter dederunt Waltero de Thikhill, 
Priori; Thome de Tikhill, Suppriori ; Roberto de Barton, Symoni 
de Bredon, et Willielmo de Horslaye, dicte Ecclesie canonicis, 
plenam, generalem, et liberam Potestatem, ac Mandatum speciale, 
per certum tempus eis assignatum duraturum, eligendi novum 
abbatem, de se ipsis, aut aliis ipsius Ecclesie Fratribus, seu de 
gremio alterius ecclesie cujuscunque nostri ordinis, prout eis et 
